armvectores/hy_wikipedia_2023 huggingface dataset:
Աշոցք

Անվան այլ կիրառումների համար տե՛ս՝ Աշոցք (այլ կիրառումներ)Աշոցք (նախկին անվանումը` Ղուկասյան, մինչև 1958 թ.` Վերին Ղուկասյան, մինչև 1938 թ.` Ղզըլղոչ),
գյուղ Հայաստանի Հանրապետության Շիրակի մարզի Աշոցքի տարածաշրջանում, մարզկենտրոն Գյումրիից մոտ 22 կմ հյուսիս, Աշոցքի սարահարթում, Ախուրյանի ձախակողմյան վտակ Աշոցք գետի ափերին։ Աշոցք է վերանվանվել 1990 թ-ի նոյեմբերի 14-ին։


== Աշխարհագրություն ==
Աշոցքը գտնվում է Հայաստանի հյուսիս-արևմուտքում, Ախուրյան գետի վերին հոսանքի ավազանում։ Բնակավայրը ծովի մակերևույթից բարձր է 2006-2039 մետր։
Տարածքի ռելիեֆը բարդ է, տարածքի ամենացածր կետը 1969 մետր է, առավելագույնը՝ 2750 մետր։ Գյուղը գտնվում է 8-10 բալանոց սեյսմիկ ակտիվ գոտում։
Աշոցք գյուղով է անցնում Գյումրի-Նինոծմինդա (Վրաստան) միջպետական նշանակության ավտոճանապարհը։ Համայնքն ուղիղ գծով հեռու է Վրաստանի սահմանից 12 կմ, իսկ Թուրքիայի սահմանից՝ 22 կմ։


== Պատմություն ==
Գյուղը հիմնադրվել է 1829 թվականին՝ հիմնականում Արևմտյան Հայաստանի Մուշ և Ալաշկերտ գավառներից գաղթված բնակչության կողմից։ Բնակավայրը սկզբում կոչվել է Ղզլղոչ, ապա՝ Ղուկասյան (բոլշևիկյան գործիչ Ղուկաս Ղուկասյանի անունով) և միայն 1990 թվականից վերանվանվել Աշոցք։ Գյուղում պահպանվել է XIX դարի եկեղեցի (Սուրբ Ղևոնդյանց), հին գերեզմանոց։ Մինչև Հայաստանի Հանրապետության վերջին վարչատարածքային բաժանումը Աշոցքը համանուն շրջանի շրջկենտրոնն էր (1995 թ.-ին ընդունված օրենքի համաձայն Աշոցքի շրջանը լուծարվեց)։


== Կլիմա ==
Կլիման բարեխառն է, բնորոշ կարճատև զով ամառով և երկար ու ցուրտ ձմեռով։ Օդի տարեկան միջին ջերմաստիճանը 4,1 °C է, բացարձակ առավելագույնը՝ 32 °C, բացարձակ նվազագույնը՝ -36 °C։ Սառնամանիքների տևողությունը 167 օր, ձյունածածկի տևողությունը 154 օր։ Մթնոլորտային տեղումների տարեկան միջին քանակը կազմում է 619 մմ։


== Բնակչություն ==
Ըստ ՀՀ 2011 թ. մարդահամարի արդյունքների` Աշոցքի մշտական բնակչությունը կազմել է 2132, առկա բնակչությունը` 1945 մարդ, բնակչության փոփոխությունը ժամանակի ընթացքում` ստորև.


== Տնտեսություն ==

Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։
Խորհրդային տարիներին Աշոցքում կար ժողովրդական սպառման ապրանքների գործարան, կինոթատրոն, հյուրանոց, հիվանդանոց, պոլիկլինիկա, կուլտուրայի տուն, կապի բաժանմունք, պրոֆտեխնիկական ուսումնարան, սանիտարահամաճարակային կայան, միջնակարգ և երաժշտական դպրոցներ, մսուր-մանկապարտեզ, գրադարան, կենցաղսպասարկման կոմբինատ և այլն։
1988 թ-ի երկրաշարժից հետո, Հռոմի Հովհաննես Պողոս II պապի նվիրատվությամբ, Աշոցքում կառուցվել է «Տիրամայր Նարեկ» հիվանդանոցը, որն սպասարկում է ոչ միայն տեղի, այլ նաև Ջավախքի բնակչությանը։


== Պատմամշակութային կառույցներ ==
Աշոցքում կա եկեղեցի, մատուռ, իսկ հարավարևելյան մասում՝ հին բնակավայրի մնացորդներ։


== Տես նաև ==
Աշոցքի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Տարածաշրջանի քարտեզ
Աշոցք գյուղի էջը CAA կայքում Archived 2011-08-20 at the Wayback Machine.
Վիսոկի (քաղաքատիպ ավան, Նիժնևարտովսկի շրջան)

Անվան այլ կիրառումների համար տե՛ս՝ ՎիսոկիՎիսոկի (ռուս.՝ Высокий), քաղաքատիպ ավան Ռուսաստանի Խանտի-Մանսիական ինքնավար օկրուգի Նիժնևարտովսկի շրջանի կազմում։
Բնակչությունը 2010 թվականին գրանցված տվյալներով կազմում էր 8861 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծառուկյան դաշինք

Ծառուկյան դաշինք, գործող քաղաքական դաշինք Հայաստանում։ Ստեղծվել է 2017 թվականի հունվարի 18-ին՝ Գագիկ Ծառուկյանի, «Բարգավաճ Հայաստան» կուսակցության տարածքային պատասխանատուների և ԲՀԿ պատգամավորների հանդիպման արդյունքում։ Դաշինքի առաջին նիստը կայացել է հունվարի 19-ին։
«Ծառուկյան դաշինք»-ը բաղկացած է «Բարգավաճ Հայաստան», «Ալյանս» և «Առաքելություն» կուսակցություններից 


== Մասնակցությունը ՀՀ խորհրդարանական ընտրություններին ==


=== 2017 ===
Դաշինքի ստեղծման նպատակը Հայաստանի 2017 թ-ի խորհրդարանական ընտրություններին մասնակցելն է։ Դաշինքն ընտրություններին մասնակցությունը գրանցելու համար ՀՀ Կենտրոնական ընտրական հանձնաժողովին փաստաթղթերը հանձնել է փետրվարի 16-ին։ Նույն օրը դաշինքը հրապարակեց համամասնական ցուցակը, որտեղ ընդգրկված է 187 անձ։ Ցուցակը գլխավորում է Գագիկ Ծառուկյանը, երկրորդը ՀՀ վերահսկիչ պալատի նախագահ Իշխան Զաքարյանն է, որը նաև դաշինքի նախընտրական շտաբի պետն է։ Ցուցակի երրորդ տեղում Նաիրա Զոհրաբյանն է։ Դաշինքի կարգախոսն է «Փոփոխությունների և կառուցելու ժամանակն է»։ Դաշինքի նախընտրական ծրագրի հիմքում դրված է 15 առաջնահերթ քայլ։


== Հայտարարություններ ==
Դաշինքի ղեկավար Գագիկ Ծառուկյանը մարտի 22-ին հայտարարեց, որ պատրաստ է ցանկացած ուժի հետ կոալիցիա կազմել, եթե կատարվեն իր առաջարկած 15 կետերը։


== Ծանոթագրություններ ==


== Արտաքին հղումներ ==
«Ծառուկյան դաշինքի» մասին հրապարակումներ www.aravot.am կայքում
«Ծառուկյան դաշինք»-ը հրապարակել է 15 առաջնահերթ քայլերը Archived 2017-02-20 at the Wayback Machine.
Ժողովածու (1896)

Ժողովածու (1896), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1896 թվի տակ։ Ձեռագիրը գրվել է 1689 թվականին Հակոբ երեց գրիչի կողմից, Ամրդոլու վանքում։ Ստացողը եղել է Վարդան Բաղիշեցին։ Գրված է թղթի վրա, որը ունի 21,5×16 չափս։ Ձեռագիրը կազմված է 276 թերթից։ Գրված է երկսյուն նոտրգիրով։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ՝ գրչի՝ 139ա։


== Բովանդակություն ==
Մատթ. Ուռհայեցւոյ պատմութիւն Բագրատունեաց և այլոց։
Յովհ. Դրասխանակերտցւոյ Պատմութիւն հայոց։
Սիմ. Ապարանեցւոյ Վիպասանութիւն (չափ.), Ի վերայ առմանն Թավրիզու (չափ.)։


== Ծանոթագրություններ ==
Բուշ դյու Ռոն գավառի համայնքների ցանկ

Պրովանս Ալպեր Լազուր ափ մարզի Բուշ դյու Ռոն գավառի 119 համայնքները հետևյալն են.


== Ծանոթագրություններ ==

Կաղապար:Ֆրանսիայի համայնքներ ըստ մարզերի
Աստերոիդների ցանկ (137001-137100)

Աստերոիդների ցանկ (136901-137000)  • Աստերոիդների ցանկ  • Աստերոիդների ցանկ (137101-137200)
 Աստերոիդների ցանկ (136901-137000)  • Աստերոիդների ցանկ  • Աստերոիդների ցանկ (137101-137200)
Մոնսորո

Մոնսորո (ֆր.՝ Montsoreau ; ֆրանսերեն արտասանութամբ՝ ​), քաղաք Ֆրանսիայում՝ տեղակայված Մեն և Լուար դեպարտամենտում, Լուար գետի ձախ ափին՝ Վյեն գետի՝ նրա մեջ թափվելու շրջակայքում։ 2015 թվականի տվյալների համաձայն՝ բնակչությունը կազմում է 4477 մարդ։
2000 թվականից Մոնսորո դղյակը և Մոնսորոը 933 համարի ներքո ընդգրկվել է ՅՈՒՆԵՍԿՕ-ի համաշխարհային ժառանգության ցանկում։


== Բնակչություն ==


== Կլիմա ==


== Պատկերասրահ ==

		
		
		
		


== Ծանոթագրություններ ==


== Գրականություն ==
Արվեստ և պատմություն. Լուարի դղյակներ և քաղաքներ. Издательство BONECHI, 160 с., 2009 г. ISBN 978-88-476-1924-1


== Տես նաև ==
Լուարայի դղյակներ


== Արտաքին հղումներ ==
Պաշտոնական կայք
Լորիկ (ֆիլմ)

«Լորիկ», ռեժիսոր Ալեքսեյ Զլոբինի 2018 թվականին նկարահանած արկածային, տրագիկոմեդիա ժանրի ֆիլմը։ Կատակերգության միջոցով ֆիլմը ցույց է տալիս հասարակության արատավոր կողմերը` սոցիալական անհավասարությունը, մարդկային անտարբերությունը տարաբնույթ անարդարության հանդեպ։ Գլխավոր հերոսի օգնությամբ հանդիսատեսը հայտնվում է կյանքի տարբեր իրավիճակներում` զգալով անսահման երջանկություն ու ցավ։ Այդ դրամատիկ իրավիճակները գլխավոր հերոսին ստիպում են խորհել շրջապատի խնդիրների մասին, դառնալ դրանց մի մասը։
2018 թվականին ֆիլմը ներկայացվել է Ոսկե ծիրան կինոփառատոնի «Արտամրցութային ծրագրեր» շարքում։


== Սյուժե ==
Ֆիլմը պատմում է Լոուրենս Օլիվիեի անվանակից տարօրինակություններով լի դերասան Լորիկի մասին՝ ներկայացնելով ոչ միայն մեկ դերասանի, այլ նաև մարդկանց կյանքի նկարագիրը՝ բարդություններով, խնդիրներով, ուրախություններով, գայթակղություններով, լացով, ծիծաղով՝ տրագիկոմեդիկ։
Լորիկը փողոց է դուրս գալիս թատերական հագուստով՝ առաջացնելով ծաղր ու զարմանք։ Մարդիկ հեգնանքով են նայում նրան, իսկ Լորիկն անտարբեր է շրջապատի նկատմամբ։ Նա նույնիսկ չի նկատում, որ հարազատ թատրոնն այլևս հանդիսատես չունի և փակվելու շեմին է։ Նրան չի ջերացնում անգամ տնտեսուհի Աննայի անկեղծ սերը. Լորիկն ապրում է միայն իր հերոսների հույզերով։
Հասարակությունը զբաղված է հանապազօրյա հաց հայթայթելով, նորագույն տեխնոլոգիաները գերիշխում են կյանքում՝ մարդկանց զրկելով հոգևորից։
Թատրոնը փակվելուց հետո շոկի ենթարկված Լորիկի հետ հրաշք է տեղի ունենում. նա սկսում է տեղափոխվել այլ մարդկանց մարմիններ, այնպես, ինչպես նախկինում սիրելի հերոսների կերպարանքն էր ընդունում։ Նա մեկ հայտնվում է հարբեցող հարևանի մարմնում, մեկ էլ՝ վերածվում նախագահի թեկնածուի, մերթ նա գեղեցիկ կին է, մերթ էլ՝ մահվան շեմին հասած երեխա։


== Դերերում ==
Միքայել Պողոսյան
Իրեն Այվազյան
Շաքե Թուխմանյան
Անուշ Առաքելյան
Արթուր Մանուկյան
Դավիթ Վարդապետյան
Մարինա Գրիգորյան
Անի Գալստյան
Նարեկ Բաղդասարյան
Եվգենիա Դմիտրիևա
Ֆորշ
Ջոն Մակարյան
Արման Ղազարյան
Աննա Հարությունյան
Տաթևիկ Ղազարյան


== Նկարահանող խումբ ==
Ռեժիսոր՝ Ալեքսեյ Զլոբին, երկրորդ ռեժիսոր՝ Անժելիկա Ժդանովա
Պրոդյուսեր՝ Մարտիրոս Մինասյան, Միքայել Պողոսյան
Սցենարի հեղինակ՝ Միքայել Պողոսյան, Ալեքսեյ Զլոբին, Մարիա Սահակյան
Օպերատոր՝ Վահագն Տեր-Հակոբյան
Նկարիչ՝ Արմեն Ղազարյան
Երաժշտությունը` Դավիթ Հալաջյան
Հնչյունային ձևավորող՝ Սվետոլիկ Զայց
Մոնտաժող՝ Դմիտրի Ռեգան
Արտադրությունը՝ K&MM Investments


== Ծանոթագրություններ ==
5. Դավիթ Հալաջյանի անձնական կայք www.davidhaladjian.com
Սլովակիայի ազգային գրադարան

Սլովակիայի ազգային գրադարան(սլովակ.՝ Slovenská národná knižnica), Սլովակիայի ժամանակակից գիտական, մշակութային, տեղեկատվական և կրթական գրադարան, որը հավաքում, պահպանում և պաշտպանում է հայրենական և արտասահմանյան գրքերը և Սլովակիայի գիտելիքների այլ գրավոր աղբյուրներ։ Գրադարանի ֆոնդը ունի 4,0 միլիոն գիրք և 1,7 միլիոն արխիվային փաստաթղթեր, ինչպես նաև հազարավոր թանգարանային նմուշներ։ Գրադարանի կազմում ընդգրկված են մի շարք թանգարաններ. Գրականության թանգարան, որը նվիրված է Սլովակիայի գրականությանը և և ներգրավված էր Ազգային գերեզմանատան շնորհանդեսին (նշանավոր սլովակների գերեզմանների պատկերասրահ), Ա. Ս. Պուշկինի անվան Գրականության գրադարանը Բրոդզյանում, Ապոնիի Պատմական գրադարանը։ Համակարգում է Սլովակիայի գրադարանների զարգացման համակարգը, մասնակցում է գրադարանային ծառայությունների թվայնացմանը, համագործակցում է Սլովակիայի և արտասահմանյան ինստիտուտների հետ, որոնք իրագործում են տարբեր գիտական նախագծեր։ 2010 թվականից մասնակցում է DIKDA թվայնացման ծրագրին, որը հիմնադրվել է Եվրոպայի տարածաշրջանային զարգացման հիմնադրամի կողմից, և թվայնացնում է իր աշխատանքները։


== Ծառայություններ ==
Սլովակիայի ազգային գրադարանը Մարտինում առաջարկում է հետևյալ տեղեկատվական ծառայությունները.

գիրք վերցնել ընթերցանության համար (ինչպես ընթերցասրահում, այնպես էլ տնային ընթերցանության համար)
միջգրադարանային ծառայություններ
տեղեկատվության և հղումների հարցում
ընթերցասրահներ
տեղեկատվական-գիտական կենտրոն
էլեկտրոնային տեղեկատվական տեսուրսների հեռավոր հասանելիություն
համացանցի հասանելիություն
արտոնագրային տեղեկատվական կենտրոն
Wi-Fi հասանելիություն


== Ընթերցողներ ==
Ընթերցանության քարտերը հասանելի են 15 տարին լրացած բոլոր սլովակներին։ Օտարերկրացիները կարող են գրադարանի քարտ ձեռք բերել ID-ի, անձնագրի կամ ուսանողական տոմսի միջոցով։ Յուրքանչյուր քարտ վավեր է մեկ տարի։


== Ծանոթագրություններ ==


== Գրականություն ==
HANAKOVIČ, Štefan. 2013. Dejiny Slovenskej národnej knižnice : historické predpoklady, podmienky jej vzniku a účinkovania do roku 1960 : úvahy a svedectvá. Martin : Slovenská národná knižnica, 2013. 331 s. 9788081490200.


== Արտաքին հղումներ ==
Պաշտոնական կայք (սլովակ.)
DIKDA փաստաթղթերի թվայնացման նախագծի պաշտոնական կայք
Spytajte Sakniznice.sk հարթակ (սլովակ.)
Կոբցևկա

Կոբցևկա (ուկրաիներեն՝ Кобцівка), գյուղ Ուկրաինայի Խարկովի մարզի Կրասնոգրադի շրջանում։ Բնակավայրը նախկինում նաև անվանվել է Յարկի։ Հիմնադրվել է 1849 թվականին։
2001 թվականի տվյալներով Կոբցևկա գյուղում բնակվում էր 83 մարդ։ Բնակավայրը զբաղեցնում է 0,613 կմ² տարածք։ Բնակչության խտությունը կազմում էր 135,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելմոն Լյուտեզյո

Բելմոն Լյուտեզյո (ֆր.՝ Belmont-Luthézieu), համայնք Ֆրանսիայում, գտնվում է Ռոն Ալպեր մարզում՝ Էն գավառում՝ Շամպան ան Վալմորե շրջանում։
Համայնքի INSEE կոդը 01042։


== Աշխարհագրական դիրք ==
Համայնքը գտնվում է ծովի մակարդակից 450 մետր բարձրության վրա, Բելլե քաղաքից 14 կիլոմետր դեպի հյուսիս, Յուրա լեռներում՝ Սերան գետի հովտում։
Համայնքին են պատկանում նաև մի քանի գյուղեր։


== Պատմություն ==
Գյուղը բնակեցված է դեռ հին ժամանակներից։ Միջին դարերում Բելմոն Լյուտեզյոն պատկանում էր Սավոյների կոմսությանը, իսկ Լիոնի 1601 թվականի պայմանագրով անցավ Ֆրանսիային։


== Բնակչություն ==
Համայնքի բնակչությունը, 2010 թվականի տվյալներով, կազմում է 514 մարդ։


== Տեսարժան վայրեր ==
12-րդ դարի եկեղեցի
Շատո դը Ոստելի դղյակը (15-րդ դար)
Բելմոնեի ավերակները
70 մետր բարձրությամբ ջրվեժ Սերան գետի վրա


== Տնտեսություն և արդյունաբերություն ==
Բնակչությունը զբաղվում է հիմնականում գյուղատնտեսությամբ։


== Ծանոթագրություններ ==
Պրիոսկոլե (գյուղ, Ստարոօսկոլսկի քաղաքային օկրուգ)

Պրիոսկոլե (ռուս.՝ Приосколье), գյուղ Ռուսաստանի Բելգորոդի մարզի Ստարոօսկոլսկի քաղաքային օկրուգի կազմում։
Բնակչությունը վերջին գրանցված տվյալներով կազմում էր 196 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թամե

Թամե (իսպ.՝ Tame),  քաղաք և մունիցիպալիտետ հյուսիսարևելյան Կոլումբիայում՝ Արաուկայի դեպարտամենտում։


== Պատմություն ==
Իսպանական նվաճումից առաջ, Թամեի տարածքում բնակվվել են հնդկական արավակ ցեղի ներկայացուցիչները։ Բնակավայրը, որից քաղաքը հետագայում մեծացել է, հիմնադրվել է 1628 թվականին։ Թամեի մունիցիպալիտետը 1925 թվականին բաժանվել է առանձին վարչական միավորի։


== Աշխարհագրական դիրք ==
Քաղաքը գտնվում է դեպարտամենտի հարավարևմտյան մասում, Կասանարե գետի հյուսիսում, Սիերա Նևադա դե Կոկույի լեռնային զանգվածից դեպի արևելք, դեպարտամենտի վարչական կենտրոն Արաուկա քաղաքից մոտավորապես 124 կմ հարավ-արևմուտք։ Բացարձակ բարձրությունը ծովի մակարդակից 297 մետր է։
Թամեի մունիցիպալիտետը հյուսիսում սահմանակից է Ֆորտուլի մունիցիպալիտետի տարածքին, հյուսիս-արևելքում ՝ Արաուկիտայի մունիցիպալիտետին, արևելքում՝ Պուերտո Ռոնդոնի մունիցիպալիտետին, հարավում և հարավ-արևմուտքին՝ Կասանարա դեպարտամենտի տարածքին, արևմուտքում ՝ Բոյակա դեպարտամենտի տարածքին։ Մունիցիպալիտետի տարածքը 1064 կմ² է։


== Բնակչություն ==
Կոլումբիայի ազգային վիճակագրության վարչության տվյալների համաձայն, 2015 թվականին քաղաքի և քաղաքապետարանի համատեղ բնակչությունը կազմել է 52.768: Քաղաքապետարանի բնակչության դինամիկան ըստ տարիների.

Ըստ 2005 թվականի մարդահամարի, տղամարդիկ կազմել են Թամեի բնակչության 49.3% -ը, կանայք ՝ համապատասխանաբար 50.7%: Ռասայականորեն, սպիտակամորթներն ու մետիսները կազմել են քաղաքի բնակչության 93,2% -ը. Հնդիկներինը ՝ 5,3%; սևամորթները և մուլատները՝ 1,5%: Գրագիտության մակարդակը ողջ բնակչության համար կազմել է 89%։


== Տնտեսություն ==
Թամեի տնտեսությունը հիմնված է անասնաբուծության և փայտանյութի մթերման վրա։
Քաղաքային և քաղաքային ձեռնարկությունների ընդհանուր թվի 57,5% -ը առևտրային ձեռնարկություններ են, 20% -ը `սպասարկման ձեռնարկություններ, 12.5% ​​-ը` արդյունաբերական ձեռնարկություններ, 10% -ը `տնտեսության այլ ոլորտների ձեռնարկություններ։


== Տրանսպորտ ==
Թամեի արևմուտքում տեղակայված է Գաբրիել Վարգաս Սանտոսի անվան օդանավակայան։


== Ծանոթագրություններ ==
Էլ Պասո շրջան (Տեխաս)

Անվան այլ կիրառումների համար տե՛ս՝ Էլ Պասո շրջան (այլ կիրառումներ)Էլ Պասո շրջան (անգլ.՝ El Paso County), ԱՄՆ Տեխաս նահանգի 254 վարչական միավորներից մեկը։ 2009 թվականին բնակչության թիվը կազմում էր 751 296 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 800 647 մարդ։ Շրջկենտրոնն է Էլ Պասո (անգլ.՝ El Paso) բնակավայրը։


== Պատմություն ==
Շրջանը պաշտոնապես կազմավորվել է 1848 թվականին և ավելի ուշ վերակազմավորվել 1871 թվականին։


== Աշխարհագրություն ==
ԱՄՆ վիճակագրության բյուրոյի տվյալներով Էլ Պասո շրջանի ընդհանուր մակերեսը կազմում է 2630 կմ², որից 2620 կմ²-ն զբաղեցնում է ցամաքը, իսկ 6,0 կմ²-ն կամ 0,2 %-ը՝ ջրային տարածքները։


=== Հարևան շրջաններ ===
Դոնյա Անա շրջան (հյուսիս-արևմուտք)
Օտերո շրջան (հյուսիս-արևելք)
Հուդսպեթ շրջան (արևելք)
Գուադալուպե, Չիուաուա, Մեքսիկա (հարավ)
Խուարես, Չիուաուա, Մեքսիկա (հարավ-արևմուտք)
Պրախեդիս Գերերո, Չիուաուա, Մեքսիկա (հարավ-արևելք)


== Բնակչություն ==
Բնակչության թիվը 2000 թվականի դրությամբ կազմում էր 679 622 մարդ։ Առկա էր 210 022 տնային տնտեսություն և 166 127 ընտանիք։ Բնակչության խտությունը կազմում էր 259 մարդ/կմ²։ Հաշվվում էր 224 447 բնակելի շինություն՝ 86 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 73,95 %, աֆրոամերիկացիներ - 3,06 %, բնիկ ամերիկացիներ (հնդկացիներ) - 0,82 %, ասիացիներ - 0,98 %, խաղաղօվկիանոսյան կղզիների բնակիչներ - 0,10 %, այլ ռասաների ներկայացուցիչներ – 17,91 %, երկու կամ ավելի ռասաների ներկայացուցիչներ – 3,19 %: Իսպանախոսները կամ լատինոամերիկացիները կազմում են բնակչության 78,23 %-ը (անկախ ռասայից)։
Բնակչության տարիքային կազմը հետևյալն էր՝ 32,00 % - մինչև 18 տարեկան, 10,60 % - 18-24 տարեկան, 29,30 % - 25-44 տարեկան, 18,40 % - 45-64 տարեկան և 9,70 % - 65 և ավելի բարձր։ Շրջանի բնակչի միջին տարիքը 30 տարեկան է։ Յուրաքանչյուր 100 կնոջը բաժին է ընկնում 93,20 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 88,70 տղամարդ։
2010 թվականի դրությամբ բնակչության թիվը կազմում էր 800,647 մարդ։ Բնակչության խտությունը կազմում էր 305 մարդ/կմ²։ Ռասայական կազմը հետևյալն էր՝ սպիտակամորթներ – 82,1%, աֆրոամերիկացիներ – 3,1%, ասիացիներ – 1,0%, բնիկ ամերիկացիներ – 0,8%, խաղաղօվկիանոսյան կղզիների բնակիչներ – 0,1%, այլ ռասաների ներկայացուցիչներ – 10,5%, երկու կամ ավելի ռասաների ներկայացուցիչներ - 2.5%: Իսպանախոսները կամ լատինոամերիկացիները կազմում էին բնակչության 82.2%-ը (անկախ ռասայից)։
Բնակչության աճի դինամիկան ըստ տարեթվերի․


== Ծանոթագրություններ ==
Ռեջինա Քինգ

Ռեջինա Ռենե Քինգ (անգլ.՝ Regina Rene King, հունվարի 15, 1971(1971-01-15), Լոս Անջելես, Կալիֆոռնիա, ԱՄՆ), ամերիկացի դերասանուհի և հեռուստատեսային ռեժիսոր։ «Օսկար», «Ոսկե գլոբուս» մրցանակների դափնեկիր, «Էմմիի» եռակի մրցանակակիր։ Ճանաչման է հասել դեռևս դեռահաս տարիքում՝ նկարահանվելով NBC-ի «227» (1985—1990) սիթքոմում։ 1990-ական թվականների կեսերին Քինգն սկսել է ավելի հասուն դերեր կատարել՝ «Ջերի Մագուայր» ֆիլմի ճանաչումից հետո։ Դրանից հետո նա հաջողությունների է հասել՝ կատարելով հոլիվուդյան ֆիլմերի գլխավոր հերոսուհիների սևամորթ ընկերուհիների երկրորդական դերեր, ինչպես օրինակ՝ «Միսս հանճար 2։ Գեղեցիկ և վտանգավոր», «Օրենքով շիկահերը 2», «Մոխրոտի պատմությունը», նաև «Պետության թշնամին» ու «Հերթապահ հայրիկը» ֆիլմերում խաղացել է կնոջ դերը։ Նրա ամենամեծ հաջողությունը եղել է գլխավոր կերպարի սիրուհու դերը 2004 թվականի «Ռեյ» ֆիլմում։
2009-2013 թվականներին Քինգը նկարահանվել է NBC/TNT-ի «Սաութլենդ» սերիալում, որտեղ խաղացած դերի համար երկու անգամ առաջադրվել է «Հեռուստատեսային քննադատների ընտրություն» մրցանակին։ 2015 թվականին Քինգը դրական արձագանքների է արժանացել որպես «Լինել Մերի Ջեյն» և «Սկանդալ» սերիալների ռեժիսորության համար։ Այդ նույն 2015 թվականին նա ստացել է «Էմմի» մրցանակ՝ որպես մինի սերիալի կամ ֆիլմի երկրորդ պլանի լավագույն դերասանուհի ABC-ի «Ամերիկյան հանցագործություն» սերիալի համար։ Այդտեղ նա կատարում է Իսլամի ազգ ակտիվ անդամի և թմրամոլի սպանության մեջ կասկածվողի քրոջ դերը։ 2016 թվականին «Ամերիկյան հանցագործություն» սերիալի երկրորդ եթերաշրջանում դերակատարման համար ևս արժանացել է «Էմմիի», իսկ 2018 թվականին կրկին ստացել է այդ մրցանակը «Յոթ վայրկյան» մինի սերիալում լավագույն դերակատարման համար։


== Ծանոթագրություններ ==


== Արտաքին հղումներ ==
Ռեջինա Քինգ Internet Movie Database կայքում
King, Regina. "The Emmys: As White As Ever", The Huffington Post, September 3, 2010; retrieved October 9, 2010.
Բատուրին

Բատուրին (ուկրաիներեն՝ Батурин), քաղաք Ուկրաինայի Չեռնիգովի մարզի Բախմաչի շրջանում։
2010 թվականի տվյալներով Բատուրին քաղաքում բնակվում էր 3 066 մարդ։ Բնակավայրը զբաղեցնում է 0,7 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Human (երգ, Քրիստինա Փերրի)

«Human», ամերիկյան երգչուհի-երգահան Քրիստինա Պերրիի երգը։ Երգը գրվել է Պերրիի և Մարտին Ջոնսոնի կողմից։ Թողարկվել է 2013 թվականի նոյեմբերի 18-ին որպես Պերրիի Head or Heart երկրորդ ստուդիական ալբոմի (2014) առաջին սինգլ։


== Ստեղծման պատմությունը ==
«Human» գրվել է Պերրիի և Մարտին Ջոնսոնի կողմից 2013 թվականի ապրիլին, երգի պրոդյուսերը նույնպես Մարտինն է։ Սկզբում Պերրիին համոզված չէր, որ երգը արժանի է ալբոմում լինելու համար, բայց դրական արձագանքների շնորհիվ երգը տեղ գտավ ալբոմում և գլխավորեց այն։ Երգը iTunes թողարկվել է 2013 թվականի նոյեմբերի 18-ին։


== Տեսահոլովակը ==
Երգի տեսահոլովակը պաշտոնապես հրապարակվել է 2014 թվականի հունվարի 3-ին և Պերրիի Յութուբում հայտնվել է հաջորդ օրը։ Տեսահոլովակի պրոդյուսերն է Էիլոթ Սելերսը։ Պերրին նստած է սպիտակ սենյակում, ռոբոտի տեսքով։ Արհեստավորները աշխատում են նրա հետ։


== Հիթ-շքերթներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


== Հավաստագրումներ ==


== Թողարկման պատմություն ==


== Ծանոթագրություններ ==
1860

1860 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1860 թվականն է, 
XIX դարի 60-րդ տարին։


== Դեպքեր ==
Երևանի Նորք թաղամասում բացվում է ծխական դպրոց


== Ծնունդներ ==
Մայիսի 20 - Արշակ Ագապյան, հայ գյուղագիր, մանկավարժ, հրապարակախոս
Գաբրիել Կաֆյան, ազգային-ազատագրական, շարժման գործիչ
Մարիա Զանկովեցկայա, ուկրաինացի խորհրդային դերասանուհի, թատերական գործիչ
Հուլիսի 16 - Հանս Օտտո Հարրի Եսպերսեն, դանիացի լեզվաբան
Սեպտեմբերի 6 - Ջեյմս Գոսլենդ, շոտլանդացի ֆուտբոլիստ, հարձակվող
Մակո Սափարովա-Աբաշիձե, վրացական թատրոնի հայազգի դերասանուհի
Ապրիլի 26 - Լեո, հայ նշանավոր պատմաբան, հասարակական գործիչ, հրապարակախոս և գրող, հրատարակել է «Մուրճ» թերթը
Հունվար 31 - Ատրպետ, հայ գրող, հասարակական գործիչ, հրատարակիչ (վ. 1937)
Փետրվարի 27 - Վարդգես Սուրենյանց, նկարիչ, թարգմանիչ և արվեստի տեսաբան (վ. 1921)
Փետրվար 29 - Հերման Հոլերիթ, IBM-ի հիմնադիր (վ.1929)
Ապրիլ 14 - Լեո (Առաքել Գրիգորի Բաբախանյան), հայ նշանավոր պատմաբան, հասարակական գործիչ, հրապարակախոս և գրող (վ. 1932)
Իսահակ Լևիտան-ռուս նկարիչ (վ.1900)
Էմմա Նաթ - աշխարհում առաջին կին հեռախոսավարուհին


== Մահեր ==
Վիլհելմինա Շրյոդեր-Դևրիենտ, գերմանացի երգչուհի (սոպրանո)
Ալեքսանդր Մարտինով, ռուս դերասան
Սեպտեմբեր 21 - Արթուր Շոպենհաուեր, գերմանացի փիլիսոփա, գրող (ծ. 1788)
Ակուշայի շրջան

Ակուշայի շրջան (ռուս.՝ Акушинский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1934 թվականին։ Վարչական կենտրոնը՝ Ակուշա։


== Աշխարհագրություն ==
Շրջանի տարածքի մակերեսը կազմում է 622,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 52464 մարդ։ Բնակչության խտությունը կազմում էր 84,24 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վլադիմիր Սոբչենկո

Վլադիմիր Սոբչենկո (ռուս.՝ Влади́мир Фёдорович Со́бченко, հունիսի 13, 1930(1930-06-13), Բելայա Ցերկով - սեպտեմբերի 30, 2014(2014-09-30)), ռուս դիվանագետ։ Արտակարգ և լիազոր դեսպան։


== Կենսագրություն ==
1953 թվականի Խորհրդային Միության կոմունիստական կուսակցության անդամ։ 1954 թվականին ավարտել է Բելոցերովսկի գյուղատնտեսական ինստիտուտը և 1980 թվականին ԽՍՀՄ արտաքին գործերի նախարարության դիվանագիտական ակադեմիան։ 1955 թվականից զբաղվել է կուսակցական աշխատանքով։

1971 թվականից մինչև 1973 թվականն Ուկրաինայի Կոմունիստական կուսակցության Վինիցյան մարզկոմիտեի քարտուղար։
1973-ից մինչև 1978 թվականը եղել է Ուկրաինայի Կոմունիստական կուսակցության Վինիցյան մարզկոմիտեի երկրորդ քարտուղար։
1980 թվականի հոկտեմբերի 9-ից մինչև 1986 թվականի հոկտեմբերի 3-ը Լաոսում եղել է ԽՍՀՄ արտակարգ և լիազոր դեսպան։
1986 թվականից մինչև 1991 թվականը Թունիսում զբաղեցրել է ԽՍՀՄ արտակարգ և լիազոր դեսպանի պաշտոնը։1991 թվականին հրաժարական է տվել։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 3, с. 45.


== Արտաքին հղումներ ==
Сообщение МИД России «О кончине Собченко В.Ф.»
Բայոլ (Սոմի գավառ)

Բայոլ (ֆր.՝  Bailleul), համայնք Ֆրանսիայի Պիկարդիա մարզի Սոմ գավառում։
Բնակչությունը 2012 թվականի դրությամբ կազմում է 278 մարդ, բնակչության խտությունը` 32.25 մարդ/կմ²։ Բնակավայրը զբաղեցնում է 8.62 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 36 կմ հյուսիս-արևմուտք։


== Բնակչություն ==


== Տնտեսություն ==
2010 թվականին կար 182 աշխատունակ (15-64 տարեկան) բնակիչ, որոնցից ակտիվ էին 126-ը, իսկ ոչ ակտիվները` 56։ Ակտիվության ցուցանիշը կազմում է 69,2 %։ 126 աշխատունակ մարդկանցից աշխատել է 121 անձ (65 տղամարդ և 56 կին)։ Գործազուրկ են եղել 5 անձ (2 տղամարդ և 3 կին)։ 56 անաշխատունակներից 18 եղել են աշակերտներ կամ ուսանողներ, 19-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սվարա մզրե

Սվարա մզրե, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ինկապսուլյացիա (ծրագրավորում)

Ինկապսուլյացիա, ծրագրավորման մեխանիզմ, որը սահմանափակում է դասի բաղկացուցիչների (մեթոդների և դաշտերի) հասանելիությունը, դարձնում է դրանք գաղտնի, այսինքն՝ հասանելի միայն դասի ներսում։ Համարվում է կարևոր գործիք Օբյեկտ կողմնորոշված ծրագրավորման մեջ՝ պոլիմորֆիզմի, ժառանգման և աբստրակտ տվյալների հետ միասին։ Օրինակ, ինկապսուլյացված փոփոխականին կարելի է դիմել դասի իրականացման ժամանակ, բայց նրա օգտագործման ժամանակ այդ փոփոխականին դիմել հնարավոր չէ։
Այն լեզուներում, որոնք աջակցում են փակումները, ինկապսուլյացիան դիտարկվում է որպես հասկացություն, որը բնորոշ չէ միայն օբյեկտ կողմնորոշված ծրագրավորմանը։ Նույն կերպ, տվյալների աբստրակտ տիպը (օրինակ, մոդուլները) առաջարկում է տվյալների թաքցման ինկապսուլյացիայի նման մոդել։


== Օրինակներ ==


=== C++ ===

А դասը ինկապսուլյացնում է Aa, Ab հատկությունները և Do_Something() մեթոդը՝ ներկայացնելով ReturnSomething, a, b արտաքին միջերեսները։


=== C# ===
Ինկապսուլյացիայի նպատակն է ապահովել օբյեկտի ներքին վիճակի համաձայնություն։ C#֊ում ինկապսուլյացիայի համար օգտագործվում են օբյեկտի հրապարակային հատկությունները և մեթոդները։ Փոփոխականները, հազվագյուտ բացառություններով, չպետք է լինեն հասանելի բոլորին։ Ինկապսուլյացիան կարելի է դիտարկել մի պարզ օրինակի վրա։ Ենթադրենք, մեզ անհրաժեշտ է պահել իրական արժեքը և դրա տողային ներկայացումը (օրինակ, որպեսզի բազմակի օգտագործման ժամանակ ամեն անգամ չփոխարկել այն)։ Առանց ինկապսուլյացիայի այն կունենար հետևյալ տեսքը՝

Այս դեպքում մենք կարող ենք առանձին փոփոխել ինչպես Value արժեքը, այնպես էլ նրա տողային ներկայացումը, և որոշակի պահի կարող է առաջանալ նրանց չհամապատասխանեցումը (օրինակ, բացառության ժամանակ)։ Խնդիրը ինկապսուլյացիայի կիրառմամբ կունենա հետևյալ տեսքը՝

Այստեղ valueDouble և valueString փոփոխականներին կարելի է հասնել միայն Value և ValueString հատկությունների միջոցով։ Եթե մենք փորձենք վերագրել ValueString հատկությանը ոչ ճիշտ տող և փոխակերպման ժամանակ առաջանա բացառություն, ապա ներքին փոփոխականները կմնան նույն՝ համաձայնեցված վիճակում, քանի որ բացառությունը հանգեցնում է գործընթացի դադարեցման։


=== Delphi ===
Delphi֊ում թաքնված դաշտերի կամ մեթոդների ստեղծման համար դրանք բավարար է հայտարարել private բաժնում՝

Թաքնված դաշտերին հասանելիության միջերեսի ստեղծման համար Delphi֊ում կան հատկություններ։


=== PHP5 ===

Այս օրինակում A դասի համար $a և $b հատկությունները փակ են՝ կանխելու համար այդ հատկությունների վնասումը այլ կոդով, որին պետք է տրվի միայն ընթերցման իրավունք։


=== Java ===


=== JavaScript ===

կամ
Կալիֆոռնիա (թերակղզի)

Անվան այլ կիրառումների համար տե՛ս՝ Կալիֆոռնիա (այլ կիրառումներ)Կալիֆոռնիա, Ներքին Կալիֆոռնիա (Baja California), թերակղզի Հյուսիսային Ամերիկայի արևմուտքում՝ Մեքսիկայում։ Ողողվում է Կալիֆոռնիայի ծոցով և Խաղաղ օվկիանոսով, Մեքսիկայից առանձնացված է Կալիֆոռնիայի ծոցով և Կոլորադո գետով։ Երկարությունը մոտ 1200 կմ է, լայնությունը՝ 50-250 կմ, տարածությունը՝ մոտ 144 հզ. կմ2։ Կալիֆոռնիայի թերակղզին աշխարհում երկրորդն է, իր երկարությամբ, Մալակկա թերակզուց հետո։ Մակերևույթը լեռնային է (ամենաբարձր կետը՝ 3078 մ)։


== Անվանում ==
Անվանումն առաջացել է իսպաներեն Caliente Fornalla «տաք հնոց (փուռ)» արտահայտությունից․ «արևից շիկացած հող» իմաստով, որովհետև ամռանն այստեղ անտանելի շոգ է լինում։


== Կլիմա ==
Կլիման հյուսիսում մերձարևադարձային է, հարավում՝ արևադարձային, տարեկան տեղումները՝ մինչև 250 մմ։ Գերակշռում է անապատային և կիսաանապատային բուսածածկույթը։


== Ծանոթագրություններ ==
Ալեքս Ֆլորեա

Ալեքսանդրու Իոնուտ «Ալեքս»  Ֆլորեա (ռումիներեն՝ Alexandru Ionuț "Alex" Florea, սեպտեմբերի 15, 1991(1991-09-15), Կոնստանցա, Ռումինիա), ռումինացի երգիչ։ Իլինկա Բեչիլեի հետ միասին «Yodel It!» երգով ներկայացրել է Ռումինիան Եվրատեսիլ 2017 երգի մրցույթում`եզրափակչում գրավելով 7-րդ հորիզոնականը։ Ավելի վաղ մասնակցել է X Factor-ի չորրորդ մրցաշրջանին և Vocea României-ի հինգերորդ մրցաշրջանին։


== Սկավառակագրություն ==


=== Սինգլներ ===


== Մրցանակներ և անվանակարգեր ==


== Ծանոթագրություններ ==
Հալվա (Բաբերդի գավառ, Ճորոխի հովտում)

Անվան այլ կիրառումների համար տե՛ս՝ Հալվա (այլ կիրառումներ)Հալվա, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Ճորոխ գետի հովտում։


== Բնակչություն ==
Նոր ժամանակներում բնակիչները թուրքեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կումիշ (Կիմժայի վտակ)

Անվան այլ կիրառումների համար տե՛ս՝ Կումիշ (այլ կիրառումներ)Կումիշ (ռուս.՝ Кумыш ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կիմժա գետի աջ ափին՝ 80 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը- 03030000212103000050527
Հիդրոլոգիական ուսումնասիրությունների կոդը - 103005052
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Երմակովսկոե

Երմակովսկոե (ռուս.՝ Ермаковское), գյուղ Ռուսաստանի Կրասնոյարսկի երկրամասի Երմակովսկի շրջանի կազմում։
Բնակչությունը 2002 թվականին գրանցված տվյալներով կազմում էր 10500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոտոշնիկի (Նեկլինովսկի շրջան)

Լոտոշնիկի (ռուս.՝ Лотошники ), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Անդրեևո-Մալենտևսկի գյուղական համայնքի կազմի մեջ։
Օրթաքյոյ (Ամասիայի գավառ)

Անվան այլ կիրառումների համար տե՛ս՝ Օրթաքյոյ (այլ կիրառումներ)Օրթաքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սոլովյովկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՍոլովյովկաՍոլովյովկա (ուկրաիներեն՝ Соловївка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Սոլովյովկա գյուղում բնակվում էր 102 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուզո

Պուզո (ֆր.՝ Puzeaux), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 240 մարդ, բնակչության խտությունը` 64.00 մարդ/կմ²։ Բնակավայրը զբաղեցնում է 3.75 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 40 կմ արևելք։


== Բնակչություն ==


== Տնտեսություն ==
2010 թվականին ուներ 168 աշխատունակ (15-64 տարեկան)  բնակիչ, որոնցից ակտիվ էին 107-ը, իսկ ոչ ակտիվները` 61։ Ակտիվության ցուցանիշը կազմում է 63,7 %։ 107 աշխատունակ մարդկանցից աշխատել է 98 անձ (54 տղամարդ և 44 կին)։ Գործազուրկ են եղել 9 անձ (4 տղամարդ և 5 կին)։ 61 անաշխատունակներից 17-ը եղել են աշակերտներ կամ ուսանողներ, 19-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անդրեևկա (գյուղ, Մաշևկայի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Պոլտավայի մարզի Մաշևկայի շրջանում։ Հիմնադրվել է 1765 թվականին։
2001 թվականի տվյալներով Անդրեևկա գյուղում բնակվում էր 578 մարդ։ Բնակավայրը զբաղեցնում է 1165 կմ² տարածք։ Բնակչության խտությունը կազմում էր 496,14 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անհաղթելի (ֆիլմ)

Անհաղթելի (անգլ.՝ Helen Keller in Her Story,  ինչպես նաև անգլ.՝ The Unconquered), ռեժիսոր Նենսի Համիլտոնի վավերագրական ֆիլմը, որը պատմում է կույր և խուլ ամերիկուհի Հելեն Քելլերի կյանքի պատմությունը։ Կինոնկարը «Լավագույն վավերագրական լիամետրաժ ֆիլմ» անվանակարգում ստացել է «Օսկար»։


== Սյուժե ==
Կինոնկարը պատմում է ամերիկուհի Հելեն Քելլերի մասին։ 19 ամսականում նրա մոտ հայտնաբերվում է «ուղեղի բորբոքում» (ենթադրվում է, որ եղել է քութեշ կամ մենինգիտ)։ Հելենին հաջողվում է բուժվել, բայց արդյունքում նա ամբողջությամբ զրկվում է լսողությունից և տեսողությունից։
Չնայած դրան, նա սովորել է կարդալ և գրել։ Տիրապետել է մի քանի լեզուների, իսկ ավելի ուշ ստացել է բարձրագույն կրթություն։ Հելենին միշտ ուղեկցել է նրա ուսուցչուհին՝ Էնն Սալիվանը։
Ֆիլմը բաղկացած է սև-սպիտակ կինոխրոնիկայից, որտեղ ներկայացված են Քելլերի սովորելու պատմության, ինչպես նաև նրա առօրյա կյանքի և սոցիալական գործունեության մասին պատմող տեսանյութերը։


== Դերերում ==


== Ռելիզ ==
Սկզբնական շրջանում՝ 1954 թվականին, ֆիլմը կոչվել է «Անհաղթելի»։ Սակայն շուտով այն փոխարինվել է «Հելեն Քելլերը իր պատմության մեջ» անունով։ Հենց այդ նույն անվամբ էլ այն ներկայացվել  է ամերիկյան հեռուստատեսությամբ։
Ֆիլմը դրականորեն է գնահատվել քննադատների կողմից և ստացել է «Օսկար»։ «Rotten Tomatoes» կայքում ֆիլմի վարկանիշը կազմել է 83 տոկոս։


== Պարգևներ և անվանակարգեր ==


== Տես նաև ==
Հրաշք գործողը (ֆիլմ, 1962)
Հրաշք գործողը (ֆիլմ, 2000)


== Ծանոթագրություններ ==


== Արտաքին հղումներ ==
«Անհաղթելի»(անգլ.) ֆիլմը Internet Movie Database կայքում 
«Անհաղթելի»(անգլ.) ֆիլմը Allmovie կայքում:
Սիլլա (գյուղ, Կուլլամաա շրջան)

Անվան այլ կիրառումների համար տե՛ս՝ ՍիլլաՍիլլա (էստ․՝ Silla), գյուղ Էստոնիայի Լյաենեմաա նահանգի Կուլլամաա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կասկովո (գյուղ, Գլինկովսկի շրջան)

Անվան այլ կիրառումների համար տե՛ս՝ ԿասկովոԿասկովո (ռուս.՝ Каськово), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կենսաքիմիկոսների համամիութենական ընկերության հայկական մասնաճյուղ

Կենսաքիմիկոսների համամիութենական ընկերության հայկական մասնաճյուղ։ Հիմնվել է 1960 թվականին։


== Կենսաքիմիկոսների համամիութենական ընկերության միավորում ==
Միավորում է ՀՍՍՀ կենսաքիմիայի, փորձառական քիմիայի, ռադիոկենսաբանության, նուրբ օրգանական քիմիայի բնագավառների, բժշկական ինսաի, ինչպես նաև մի շարք պրոբլեմային լաբորատորիաների մասնագետներին ու աշխատակիցներին։


== Կենսաքիմիկոսների համամիութենական ընկերության աշխատանքներ ==
Աշխատանքները հիմնականում վերաբերում են արդի կենսաքիմիայի պրոբլեմների ուսումնասիրությանը, բնագավառի գիտական գործունեության կազմակերպման, դիսերտացիաների քննարկման ու հաստատման հարցերին։ Ունի 226 անդամ (1986)։
Ուիլյամ Բոլդուին

Ուիլյամ Բոլդուին (անգլ.՝ William Baldwin, փետրվարի 21, 1963(1963-02-21), Massapequa, Նասաու շրջան, Նյու Յորք, ԱՄՆ), ամերիկացի դերասան։ Մեկն է չորս դերասան Բոլդուին եղբայրներից։ (Մյուս երեքն են՝ Ալեք, Սթիվեն, Դանիել )։


== Կենսագրություն ==
Ծնվել է 1963 թվականի փետրվարի 21-ին, Լոնգ-Այլենդում, Նյու Յորք նահանգում։ Ուիլյամի հայրը տեղի դպրոցի ուսուցիչ էր։ Մոր մոտ յոթ տարի անց հայտնաբերվել է քաղցկեղ, և այդ ժամանակվանից նրա մայրը հանդիսանում է քաղցկեղի դեմ պայքարի հիմնադրամի նախագահ և ակտիվ անդամ։
Ուիլյամը ավարտել է Պետական Համալսարան Նյու-Յորքում, որտեղ իր մեծ եղբոր՝ Ալեքի նման, ուսումնասիրել է քաղաքական գիտություններ, բայց շատ ամաչկոտ է գտնվել քաղաքական գործիչ դառնալու համար, և մտել է մոդելային բիզնես։


== Ֆիլմագրություն ==
1989 — Հուլիսի չորսին ծնվածը / «Born on the Fourth of July»
1990 — Ներքին հետաքննություն / «Internal Affairs»
1990 — Կոմատոզնիկները / «Flatliners»
1991 — Հակառակ քարշ / «Backdraft»
1993 — Երեք սիրտ / «Three of Hearts»
1993 — Տաշեղ / «Sliver»
1995 — Պիրոմոլագարի սիրո պատմությունը / «A Pyromaniac’s Love Story»
1995 — Արդար խաղ / «Fair Game»
1996 — Թթվեցրած / «Curdled»
1998 — Նիկիտա՝ կրկնակի կյանք / «Shattered Image»
1999 — Մարդասպանների եղբայրություն / «Brotherhood of Murder»
1999 — Վիրուս / «Virus»
2000 — Հիմնական կասկածյալը / «Primary Suspect»
2000 — Հարաբերական արժեքներ / «Relative Values»
2001 — Վերահսկիչ կրակոց / «Double Bang»
2001 — Միաչքանի արքան / «One Eyed King»
2001 — Այլևս ոչ մի բառ / «Say Nothing»
2002 — Դու՛, հիմար մարդ / «You Stupid Man»
2003 — Կարմիր Ռովեր / «Red Rover»
2004 — Նկարների առևանգողները / «Art Heist»
2005 — Կաղամար և Կետ / «Squid and the Whale, The»
2006 — Այգի / «Park»
2006 — Զգացմունք / «Feel»
2006 — Վերջին ժամը / «Last Hour»
2008 — Թռիչքի մեջ
2010 — 1 րոպե / «1 a Minute»
2010 — Արդարության լիգա. Ճգնաժամ երկու աշխարհներում / «Justice League: Crisis on Two Earths»
2013 — Անծանոթ ներսում / «The Stranger Within»


== Հեռուստասերիալներ ==
2007 — Թաց կեղտոտ փողեր / Dirty Sexy money
2009 — Բամբասկոտ աղջիկ / Gossip girl — բժիշկ Ուիլյամ Վան Դեր Վուդսեն
2011 — Հավայի 5-0 / Hawaii Five-0 — Ֆրենկ Դիլանո
2014 — Ուիլֆրեդ
2014 — Հավերժություն — Օլիվեր Կլարիոն


== Արտաքին հղումներ ==
Պաշտոնական կայք
William Baldwin (անգլ.) Internet Movie Database կայքում
The Wild Wild William Baldwin Website
Հակոբ Ջուղայեցի (մանրանկարիչ)

Անվան այլ կիրառումների համար տե՛ս՝ Հակոբ Ջուղայեցի (այլ կիրառումներ)Հակոբ Ջուղայեցի (16-րդ դար, Ջուղա - 17-րդ դար), 16-րդ դարի կեսի 17-րդ դարի սկզբի հայ մանրանկարիչ։ Ծնվել է Ջուղայում, սովորել Զաքարիա Գնունեցու մոտ, Վանա լճի Լիմ կղզու վանքում։ 1605 թվականին Ջուղայի բնակիչների հետ բռնագաղթվել է Սպահան։ 1595-1610 թվականներին պատկերազարդած նրա ութ ձեռագրերից չորսը գտնվում են Երևանի Մատենադարանում։ Վասպուրականի մանրանկարչության դպրոցի ավանդույթները Հակոբ Ջուղայեցու արվեստում ձեռք են բերել նոր որակ։ Նկարչի ոճի էվոլյուցիան անցել է մի քանի փուլով և զարգացել կոմպոզիցիայի կառուցման, ամբողջականության, ռիթմի առավել լարվածության, գունահագեցվածության և ուրվագծերի շոշափելիության ուղղությամբ։ Հակոբ Ջուղայեցու արվեստը առանձնանում է ուրախ, տոնական տրամադրությամբ, կանոնների հանդեպ առավել ազատ վերաբերմունքով, մոնումենտալությամբ, դեկորատիվությամբ, էքսպրեսիայով, կոմպոզիցիոն տարրերի հարստությամբ, վառ, մաքուր գույներով, զարդաձևերի առատությամբ։ Հակոբ Ջուղայեցին մանրանկարչության հայ վերջին ականավոր ներկայացուցիչն է։


== Գրականություն ==
Դրամբյան Ի., Հակոբ Ջուղայեցու մանրանկարների պատկերագրությունը, ԲՄ, 1971, № 10։
Հոգեվերլուծություն

Հոգեվերլուծություն (գերմ.՝ Psychoanalyse), ավստրիացի նյարդաբան Զիգմունդ Ֆրոյդի կողմից 19-րդ դարավերջում – 20-րդ դարասկզբում մշակված հոգեբանական տեսություն, ինչպես նաև այդ տեսության վրա հիմնված հոգեկան խանգարումների բուժման ազդեցիկ մեթոդ։ Հետագայում Հոգեվերլուծությունը լայնացել է, քննադատվել և զարգացել տարբեր ուղղություններով, հիմնականում Ֆրոյդի նախկին կոլեգաների կողմից, որոնց թվում են Ալֆրեդ Ադլերը, Կարլ Գուստավ Յունգը, իսկ հետագայում նոր ֆրոյդականների կողմից՝ Էրիխ Ֆրոմմի, Կարեն Հորնիի, Հարի Սթեք Սալիվանի և Ժակ Լականի։
Հոգևերլուծության հիմնական դրույթները հետևյալն են.

մարդու վարքը, փորձը և իմացությունը շատ բաներով կանխորոշված են ներքին և իռացիոնալ (անհամաչափելի) ձգտումներով,
այդ ձգտումները մեծ մասամբ անգիտակցական են,
այդ ձգտումների հասկանալու փորձերը պատճառ են դառնում պաշտպանողական մեխանիզմների տեսքով հոգեբանական դիմադրությանը,
բացի անձի կառուցվածքից, անհատական զարգացումն կանխորոշվում է վաղ մանկության ժամանակների իրադարձություններով,
իրականության գիտակցված ընկալման և անգիտակցական (դուրս մղված) նյութի միջև կոնֆլիկտները կարող են հիմք հանդիսանալ հոգե-հուզական խանգարումների (ինչպիսիք են նևրոզները, բնավորության նևրոտիկ գծերը, վախը, դեպրեսիան և այլն) առաջացմանը,
անգիտակցական նյութի ազդեցությունից ազատմանը կարելի է հասնել այն գիտակցելու միջոցով (օրինակ, համապատասխան մասնագիտական աջակցության դեպքում)։Ժամանակակից Հոգեվերլուծությունը բառի լայն իմաստով ընդգրկում է մարդու հոգեկան զարգացման ավելի քան 20 կոնցեպցիա։ Հոգեվերլուծական թերապևտիկ բուժման միջոցները այնքան են տարբերվում, ինչքան որ տեսությունները։ Տերմինը նաև նշանակում է մանկական զարգացման հետազոտության մեթոդ։


== Արտաքին հղումներ ==
PsyLife.am կայք հոգեբանության մասին Archived 2012-08-14 at the Wayback Machine.


== Ծանոթագրություններ ==
Ռոլանդու (ֆուտբոլիստ)

Ռոլանդու Ժորժե Պիրեշ դա Ֆոնսեկա (պորտ.՝ Rolando Jorge Pires da Fonseca, օգոստոսի 31, 1985(1985-08-31), São Vicente, São Vicente, Barlavento Islands, Կաբո Վերդե), պորտուգալացի ֆուտբոլիստ, «Օլիմպիկ Մարսել» ակումբի պաշտպան։ Հանդես է գալիս Պորտուգալիայի ազգային հավաքականում։


== Գործունեություն ==
Ռոլանդուն իր գործունեությունն սկսել է երիտասարդական  «Կամպոմայորենշե» ակումբում, որտեղից տեղափոխվել է «Բելենենսիշ»։ 2004 թվականի օգոստոսի 28-ին նա առաջին անգամ հանդես է եկել Պորտուգալիայի առաջնությունում «Մարիտիմու» ակումբի կազմում, որտեղ նա անմիջապես գոլ է խփել, և նրա թիմը 3:0 հաշվով հաղթել է։ Դրան հաջորդող մրցաշրջաններում նա դարձել է հիմնական կազմի խաղացող և այնտեղ անցկացրել է 4 տարի։
2008 թվականի ապրիլի 15-ին Ռոլանդուն ազատ գործակալի կարգավիճակով տեղափոխվել է «Պորտու» ակումբ՝ պայմանագիր կնքելով 4 տարով։ Առաջին մրցաշրջանում նա կարողացել է հիմնական կազմից հանել Պեդան Էմանուելին՝ դառնալով հիմնական կազմի խաղացող և նվաճելով Պորտուգալիայի գավաթը և դառնալով առաջնության հաղթող։ 2011 թվականին պաշտպանը նշել է ՈՒԵՖԱ Եվրոպայի Լիգայում տարած հաղթանակը։
2011 և 2012 թվականներին Ռոլանդուով հետաքրքրվել են իտալական «Ռոմա» և «Միլան» ակումբները։ Սակայն 2013 թվականին Ռոլանդուն ազատ գործակալի կարգավիճակով տեղափոխվել է «Նապոլի», ապա վարձույթով տեղափոխվել է «Ինտեր»։


== Միջազգային գործունեություն ==
Չնայած նրան, որ Ռոլանդուն ծնվել է Կաբո Վերդեում, նա 14 տարեկանում ընտանիքի հետ տեղափոխվել է Պորտուգալիա։ 2006 թվականին նա ստացել է Պորտուգալիայի քաղաքացիություն և սկսել է հանդես գալ այդ երկրի երիտասարդական հավաքականում։ 2006 և 2007 թվականներին Ռոլանդուն խաղացել է Եվրոպայի երիտասարդական առաջնություններում։
2009 թվականից նա առաջին անգամ սկսել է խաղալ Պորտուգալիայի հավաքականի առաջին կազմում։


== Նվաճումներ ==
«Պորտու»Պորտուգալիայի չեմպիոն (3)՝ 2008/09, 2010/11, 2011/12
Պորտուգալիայի գավաթակիր (4)՝ 2008/09, 2009/10, 2010/11, 2011/12
Պորտուգալիայի Սուպերգավաթակիր (3)՝ 2009, 2010, 2011
Եվրոպայի Լիգայի հաղթող (1)՝ 2010/11


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)


== Ծանոթագրություններ ==
Գարագան

Գարագան, լեռ Փոքր Հայքում, Մալաթիա քաղաքի մոտ, Եփրատի հովտում։


== Ծանոթագրություններ ==
Մեծ Տոզ

Մեծ Տոզ (ռուս.՝ Большой Тоз), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 36 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չիգիրինկա (Միլլերովսկի շրջան)

Չիգիրինկա (ռուս.՝ Чигиринка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կրիվորոժսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Լեսնայա
More & More (Twice-ի երգ)

"More & More", հարավկորեական գըրլ բենդ Twice-ի երգը։ Այն թողարկվել է 2020 թվականի հունիսի 1-ին` JYP Entertainment-ի կողմից։


== Մրցանակներ ==


== Չարթեր ==


== Ծանոթագրություններ ==
Սուրբ Երրորդություն եկեղեցի (Անտարկտիկա)

Անվան այլ կիրառումների համար տե՛ս՝ Սուրբ Երրորդություն եկեղեցի (այլ կիրառումներ)Սուրբ Երրորդություն եկեղեցի (ռուս.՝ Церковь Святой Троицы на острове Ватерлоо), ռուս ուղղափառ եկեղեցի Անտարկտիկայի Հարավային Շետլանդյան կղզեխմբի Վատերլոո կղզում, Բելիննսհաուզեն ռուսական բևեռային կայանի մոտակայքում։ Եկեղեցին ունի 15 մետր բարձրություն և կարող է տեղավորել մինչև 30 մարդ։ Այժմ եկեղեցին Սուրբ Երրորդության մայրավանքի (ռուս.՝ Троице-Сергиева лавра) հայրապետական վանատունն է։


== Պատմություն ==


== Արտաքին հղումներ ==
Տաճարի նկարագրությունը  в LiveJournal-ում
Եկեղեցու պատմությունը Archived 2006-06-29 at the Wayback Machine.
Սպարտակ Ղամբարով

Սպարտակ Սեմյոնի Ղամբարով (հուլիսի 27, 1944(1944-07-27), Թբիլիսի, Վրացական ԽՍՀ, ԽՍՀՄ), հայ իմունաբան։ Բժշկական գիտությունների դոկտոր (1981), պրոֆեսոր (1990): ՌԴ բժշկատեխնիկական ակադեմիայի ակադեմիկոս (2001): ՀՀ ԲԳԱ ակադեմիկոս (2001): Ալերգոլոգիայի և կլինիկական իմունոլոգիայի ամբիոնի վարիչ, պրոֆեսոր։ ՀՀ գլխավոր ալերգոլոգ։


== Կենսագրություն ==
Սպարտակ Ղամբարովը ծնվել է 1944 թվականի հուլիսի 27-ին, Թբիլիսիում։ 1967 թվականին ավարտել է Երևանի բժշկական ինստիտուտը։ 1967-1980 թվականներին աշխատել է Մոսկվայի Ժողովուրդների բարեկամության (օրգանների և հուսվածքների փոխպատվաստման լաբորատորիա, կրտսեր գիտաշխատող, իմունաբանական խմբի ղեկավար), 1980-2002 թվականներին՝ ՀՀ Վիրաբուժության ինստիտուտներում, միաժամանակ, 1991 թվականից՝ Երևանի պետական բժշկական համալսարանի կլինիկական իմունաբանության և ալերգաբանության ամբիոնի վարիչ, 1996 թվականից՝ նաև Երևանի պետական բժշկական համալսարանի կլինիկայի վարիչ։
Աշխատանքները վերաբերում են իմունաբանության կարգավորման մեխանիզմներին, նյարդաներզատական և իմունային համակարգերի փոխազդեցությանը, բնականոն և ախտաբանական պայմաններում լիմֆոցիտների իոնափոխադրման համակարգերին։


=== Գիտական գործունեություն ===
1974 թվականին պաշտպանել է «Իմունային համակարգում թիմուսկախյալ լինֆոցիտների կարգավորիչ ֆունկցիան» թեմայով թեկնածուական թեզը, 1981 թվականին՝ «T և B-սուպրեսորների ինդուկցիայի և ակտիվության կարգավորման բջջային մեխանիզմները» թեմայով դոկտորականը։ 1995 թվականին Ղամբարովին շնորհվել է պրոֆեսորի գիտական կոչում`ալերգոլոգիա և իմունոլոգիա մասնագիտությամբ։


== Անդամակցություն ==
Ալերգաբանների և իմունաբանների ԱՊՀ երկրների ընկերության անդամ (2001)։
Եվրոպական ակադեմիայի անդամ (2001)։
ՀՀ բժշկական գիտությունների ակադեմիայի իսկական անդամ
ՌԴ բժշկա-տեխնիկակական գիտությունների ակադեմիայի իսկական անդամ
ԵՊԲՀ Գիտական խորհրդի անդամ
ԵՊԲՀ «Թերապիա» մասնագիտական խորհրդի անդամ
ԵՊԲՀ Գիտակորդինացիոն խորհրդի անդամ
ԱՊՀ ալերգոլոգների և կլինիկական իմունոլոգների կազմակերպության կառավարման անդամ
Ալերգիայի համաշխարհային կազմակերպություն (WAO) անդամ


== Պարգևներ ==
ՀՀ գլխավոր ալերգոլոգ
Երևան քաղաքի գլխավոր ալերգոլոգ
ԵՊԲՀ Հոբելյանական «Ոսկե կրծքանշան»՝ համալսարանին անգնահատելի աջակցություն ցուցաբերած և կրթության, գիտության, բժշկության բնագավառներում անբասիր գործունեության համար, 2005, 2010
Երևանի քաղաքապետարանի պատվոգիր «Բարձրակարգ մասնագիտական ծառայությունների մատուցման և բարեխիղճ աշխատանքի համար», 2005
«Մուխաձե» կրծքանշան, Վրաստան


== Ծանոթագրություններ ==


== Արտաքին հղումներ ==
Media Noev Kovcheg։ «Про аллергию - Спартак Гамбаров»։ noev-kovcheg.ru (ռուսերեն)։ Վերցված է 2019-08-07